Bilsalget går så det griner i USA, men ikke for VW
Tesla er tross alt et nisjemerke, og selv om antallet registreringer i USA økte med 14,8 prosent i årets første fire måneder sammenlignet med samme periode i fjor, er 8725 biler lite i et bilmarked som endte rett under 5,4 millioner enheter. Det betyr samtidig at Norge, selv etter salgssvikt for Tesla på 54,5 prosent til 801 biler så langt i år, fortsatt er et særdeles viktig marked for elbilprodusenten. Det skulle ellers bare mangle om ikke bilprodusentene i USA kriger på kniven om kjøperne. Naturligvis er General Motors med sine fire merker størst, men i USA er det først og fremst enkeltmerker som gjelder, og da er fortsatt Ford størst. Ingen tvil om det, ifølge tall for første tertial publisert av Automotive News. Nær 5,4 millioner nye personbiler, pickuper og vans rullet ut på amerikanske veier. Se tabellene på BilNorge.noMen kampen mellom Toyota og Chevrolet om andreplassen er langt mer interessant. På denne tiden i fjor ledet Chevrolet med noen tusen biler, men nå er Toyota forbi. Riktignok bare med 47 (!) biler, men forbi er forbi. Interessant i denne forbindelse er at GMs insentiver i hvert bilsalg beløper seg til 3909 dollar (31.000 kroner) mot Toyotas 2017 dollar (16.000 kroner). Beregningen er gjort av Automotive News, og gjelder alle merkets modeller.Med unntak av Bentley øker luksusbilmerker som Rolls-Royce, Land Rover, Jaguar, Porsche, Maserati og Lamborghini sammen med folkebilmerkene mest. Taperne så langt i år er i hovedsak de såkalte premium-merkene med Mercedes, BMW og Lexus som de viktigste. Lincoln, Volvo og Tesla hører til unntakene. Mercedes-Benz er fortsatt største premium brand, selv når deres vans holdes utenfor. På samme tid i fjor var BMW nummer to og Lexus nummer tre på listen. Etter salgssvikt på 9,3 prosent for BMWs del, er nå rekkefølgen byttet om. Se: En italiensk skjønnhet i uniform Siste høsts dieselskandale i USA knyttet opp mot VW-gruppens modeller, etterlater et merke i stor tilbakegang, noe som kommer til å prege VW i USA i mange år fremover. Nye modeller løfter Volvo i USA hvor salget økte med 22,7 prosent til 22.530 biler ved inngangen til mai.
I takt med at arbeidsledigheten i USA synker, øker salget av nye biler. Men fortsatt er Norge gullandet for California-baserte Tesla.